Eesti Patendiraamatukogu

Eesti Patendiraamatukogu oli tööstusomandialase informatsiooni keskus (patendiraamatukogu), kelle tegevuse eesmärgiks on luua Eestis teadmistepõhist keskkonda teadus- ja arendustegevuseks, majanduse konkurentsivõime kasvuks ja jätkusuutlikuks arenguks.

Eesti Patendiraamatukogu loomise aluseks oli Eesti Vabariigi poolt aktsepteeritud Tööstusomandi kaitse Pariisi konventsiooni Artikli 12 lõige 1, mille kohaselt iga liidu liikmesriik kohustub looma eriameti tööstusomandi õiguskaitse asjade ajamiseks ja üldsusele patentide, kasulike mudelite, tööstusdisainilahenduste ehk tööstusnäidiste ja kaubamärkide tutvustamise keskuse.

Patendiinfo keskus asus: Olevimägi 8/10 10123 Tallinn

2012. aastal lõpetas Majandus- ja Kommunikatsiooniministeerium Patendiinfo Keskuse tegevuse ja andis osa tegevustest üle MTÜ-le Eesti Intellektuaalomandi ja Tehnoloogiasiirde Keskusele

 Põhiülesanded 
Täidab tegevusvaldkonda reguleerivatest õigusaktidest ja käesolevast põhimäärusest tulenevaid nõudeid ning Majandus- ja Kommunikatsiooniministeeriumi poolt antud ülesandeid;
Osaleb oma tegevusvaldkondi puudutavate õigusaktide väljatöötamisel ja teeb ettepanekuid nende muutmiseks ning täiendamiseks;
Osaleb oma tegevusvaldkondadega seotud strateegiate ja arengukavade väljatöötamisel;
Valmistab ette ja viib ellu oma tegevusvaldkondadega seotud projekte, osaleb Majandus- ja Kommunikatsiooniministeeriumi poolt antud volituste piires rahvusvaheliste projektide ettevalmistamisel ja läbiviimisel;
Komplekteerib ja teeb ettevõtetele, üksikisikutele, teadus- ja arendus- ning sihtasutustele (edaspidi avalikkusele) kättesaadavaks Eesti ja välisriikide ning regionaalsete tööstusomandi ametite tööstusomandi õiguskaitse alg- ja vahendusinformatsiooni väljaannete, dokumentide, välisriikide tööstusomandi kaitse seaduste, juhendite ning erialakirjanduse (edaspidi tööstusomandialane informatsioon) fondi;
Teeb Patendiametile tööstusomandi õiguskaitsetaotluste menetlemiseks kättesaadavaks välisriikide ning regionaalsete tööstusomandi ametite tööstusomandialase informatsiooni fondi; 
Korraldab Eesti tööstusomandialase informatsiooni levitamist Eestis ja välisriikides.

Teenused
Infouuringud
Infouuringud on mõeldud tellija soovitud tehnikavaldkonnas laiaulatuslikuma ülevaate saamiseks ning abiks patendi- või kasuliku mudeli taotluse vormistamisel. Infouuringud jaotatakse omakorda kolme suuremasse gruppi:

teemauuringud
tehnika taseme uuringud
firmauuringud

Teemauuringud
Teemauuringute eesmärgiks on anda teavet maailma riikide firmade ja nende tööstusomandi objektide kohta, kelle tegevus vastab päringus märgitud arendustegevuse (toodete kavandamise, arenduse ja tootmise) valdkonnale. Aitavad arendustegevuse spetsialistidel määrata oma toote turupositsiooni, saada teavet tuntud tehnilistest lahendustest ning saadud infot läbi töötades luua uusi tehnilisi lahendusi. 

Tehnika taseme uuringud
Tehnika taseme uuringute puhul tuleb kõigepealt läbida juba teemauuringutele omased etapid. Täiendavaks tunnuseks on see, et siin süvenetakse leitud dokumentide tehnika tasemesse, hinnates kirjeldatud õiguskaitseobjektide innovaatilist külge ning ka konkurentsivõimelisust, toetudes võimalusel juba reaalselt eksisteerivate toodete tehnilistele parameetritele ning konkurentsivõime kirjeldamisele. Tehnika taseme uuringu aruanne aitab arendustegevuse spetsialistidel määrata oma toote turupositsiooni võrreldes tipptasemega. 

Firmauuringud
Firmauuringute puhul on võimalik kahte moodi lähenemine:
huvialus(t)e firma(de) nimi/nimed ning soovitakse infot nende õiguskaitsedokumentide ehk nn patendiportfellide kohta
teada on kindel tehnikavaldkond ja soovitakse infot selles valdkonnas tegutsevate firmade kohta. 

Infootsingud, nendega seotud teenused
Infootsingud (nii leiutus- kui ka kaubamärgialane) on infoteenused, mis eeldavad suhteliselt väikesemahuliste ning operatiivsete väljavõtete tegemist tööstusomandi andmebaasidest ning mille puhul tellimuse täitja ei tegele leitud teavikute sisulise läbitöötamisega. Infootsingule on kinnitatud standard. 

Dokumentide otsing nii INPADOCis kui ka muudes andmebaasides toimub võttes abiks järgmisi kriteeriume:

dokumendi number 
leiutise nimetus
märksõnad
rahvusvahelise patendiklassifikatsiooni (IPC) indeks
patenditaotleja nimi/nimetus
leiutaja nimi

Valikteadistus on üks võimalus anda kliendile teda huvitaval tehnikaalal hea ülevaade. Selle käigus saab tellida vastava lepingu alusel perioodiliselt uusimate publitseeritud leiutiskirjelduste tiitellehti.

Trükiste ja andmekandjate kasutamine on Eesti Patendiraamatukogu külastajatele tasuta, ent neid koju ei laenutata.

Teabepäevad
Tööstusomandi kasutamist propageerivate tasuta teabepäevade otstarbeks on üldsuse teavitamine tööstusomandialase info kasutamise alal. Teabepäevad on väiksemamahulised kui mitmest moodulist koosnevad koolitusprogrammid.

Koolitus
2002. aastal alustas Eesti Patendiraamatukogu vastvalminud arvutiklassis kursuse "Tööstusomandi õiguskaitse ja informatsioon firma arendustegevuses" korraldamist soovijatele.

 Ajalugu 
AastaSündmus1963Tehnilise Informatsiooni Keskbüroo loomine Eestis,  leiutiskirjelduste kogu loomise algus.
Fondi suurus 1,3 miljonit, töötajaid 8.1968Vabariikliku Teadusliku Tehnikaraamatukogu patendiosakond 1990Fondi suurus 10 miljonit, töötajaid 231991Eesti Tehnikaraamatukogu patendiosakond
Fondi suurus 10,5 miljonit, töötajaid 231992Eesti Patendiraamatukogu nime kasutuselevõtt 
Patendiameti tegevust toetavaks raamatukoguks profileerumine 
Fondi suurus 11 miljonit, töötajaid 30.1993Esimeste arvutite soetamine 
Kompaktandmekandjate kasutuselevõtt arvutiotsingute läbiviimise tarbeks1996Internetiühenduse ja rahvusvahelistele sidusandmebaasidele juurdepääsu saamine1997Majandusministeeriumi hallatava riigiasutuse staatuse omandamine1999Interneti püsiühenduse saamine 
Fondi suurus 34 miljonit, töötajaid 20.2000Ettevõtluse arendamisele ja arendusspetsialistidele suunatud teabepäevade korraldamise alustamine2001Teabekogude maht 45 miljonit 
Infouuringute talituse loomine 
Teadus- ja arendusasutustele, ettevõtetele ning üksikisikuile suunatud tehnika taseme, teema- ja firmauuringute metoodika väljatöötamine ja evitamine 
Arvutiklassi loomine2002Kursuse "Tööstusomandi õiguskaitse ja informatsioon firma arendustegevuses" moodulite ainekava väljatöötamine, kursuste läbiviimise alustamine2003Raamatute elektronkataloogile juurdepääs Patendiraamatukogu kodulehelt2004Teabekogude maht 46,3 miljonit2010Patendiinfo keskuse nime kasutuselevõtt2012Patendiinfo keskus lõpetab tegevuse, osa funktsioone antakse üle Eesti Intellektuaalomandi ja Tehnoloogiasiirde Keskusele

 Vaata ka 
Patendiamet

Välislingid
Patendiinfo keskuse koduleht

Kategooria:Eesti raamatukogud
Kategooria:Tallinna raamatukogud
Kategooria:Eesti tööstus
Kategooria:Eesti teadus
Kategooria:Patendindus